Navadna podborka (znanstveno ime Athyrium filix-femina) je pogosta vrsta praproti severne poloble. Domorodna je v večini Evrope, Azije in Severne Amerike. Botanično ime filix-femina pomeni ženska praprot, saj je v preteklosti prevladovalo prepričanje, da je navadna podborka ženski predstavnik praproti navadne glistovnice.

Opis
Navadna podborka oblikuje lepe listne rozete nežno deljenih v obrisu širokosuličastih listov rumeno-zelene barve, ki v dolžino dosežejo med 20 in 90 cm, v širino pa med 5 in 25 cm.

V preteklosti so ljudje za prehrano uporabljali mlade poganjke navadne podborke, ki pa so surovi strupeni, zato jih je potrebno pred zaužitjem dobro prekuhati, s čimer se odstranijo toksini.

Reference

Viri
Hyde, H. A., Wade, A. E., & Harrison, S. G. (1978). Welsh Ferns. National Museum of Wales.

Zunanje povezave

Germplasm Resources Information Network: Athyrium filix-femina
Plants for a Future: Athyrium filix-femina

Praproti
Flora Evrope
Flora Azije
Flora Slovenije
Flora Severne Amerike
Strupene rastline
Taksoni, opisani leta 1753